Document ID: /roh_data/filtered/fineweb-2-filterrobots_roh.jsonl.gz/49148

TISSI
In crimi sin il plat
Assassinats istorics cun tissi fascineschan e fan pel-giaglina. Els inspireschan auturas ed auturs da crimi fin oz. Pli baud empruvavan las persunas pussantas da sa proteger cunter tissientadas cun agid d'objects magics u da persunas che sagiavan ordavant la spaisa. La tema era giustifitgada – però n'eran spaisas betg adina tissientadas intenziunadamain. Sa tissientar senza vulair cun victualias ch'eran idas a mal, cun bulieus dal graun maligns u cun scumbigliar ervas en la natira capitava bler pli savens.
Ozendi èn tissientadas da quest gener quasi svanidas, e quai grazia a frestgeras, a metodas da conservar cumprovadas ed a controllas da victualias exactas. E tuttina è la discussiun davart privels en victualias anc fitg actuala: È il glutamat in cundiment betg privlus? Contamineschan tissis per l'ambient nossa vivonda? È bio l'alternativa?
L'exposiziun intermediescha a maun da differents «lieus da delict» interessantas invistas en l'istorgia da l'alimentaziun fin al di dad oz. Examinai Vossas enconuschientschas davart tissis. Savais Vus schliar las quatter tissientadas?
tudestg / rumantsch / talian
Programm accumpagnant sin tudestg >
Digitaler Flyer >